Fredag formiddag blev en 26-årig mand fra Jammerbugt fremstillet i grundlovsforhør ved Retten i Hjørring. Han var sigtet for at have været i besiddelse af 611 gram amfetamin. Politikommissær ved Nordjyllands Politi Peter Skovbak oplyser, at der den 18. juni blev tilbageholdt en pakke ved Post Danmark, der indeholdt 264 gram amfetamin. Pakken var adresseret til den 26-årige. Torsdag ransagede politiet den 26-åriges bolig, hvor de fandt 347 gram amfetamin og nogle stjålne nummerplader. Fredag fik han en straksdom på halvandetårs fængsel. - Han er dømt for at være i besiddelse af 264 gram amfetamin og 347 gram, to forhold for de stjålne nummerplader og for at modsætte sig anholdelse, siger Peter Skovbak. Peter Skovbak oplyser, at den 26-årige i retten sagde, at noget af amfetaminen var til eget forbrug, men resten til videresalg.
En 26-årig mand er idømt halvandet års fængsel for blandt andet at have været i besiddelse af 611 gram amfetamin.